సిల్వియో బెర్లుస్కోనీ

సిల్వియో బెర్లుస్కోనీ (ఆంగ్లం: Silvio Berlusconi; 1936 సెప్టెంబరు 29 – 2023 జూన్ 12) ఇటాలియన్ మీడియా టైకూన్, రాజకీయ నాయకుడు. ఆయన 1994 నుండి 1995 వరకు, 2001 నుండి 2006 వరకు, 2008 నుండి 2011 వరకు నాలుగు సార్లు ఇటలీ ప్రధాన మంత్రిగా చేసాడు.

ఆయన 1994 నుండి 2013 వరకు ఛాంబర్ ఆఫ్ డిప్యూటీస్ సభ్యుడుగా, 2022 నుండి 2023 వరకు రిపబ్లిక్ సెనేట్ సభ్యుడుగా ఉన్నాడు. గతంలో 1999 నుండి 2001 వరకు, మార్చి నుండి నవంబరు 2013 వరకు, 2019 నుండి 2022 వరకు ఆయన యూరోపియన్ పార్లమెంట్ సభ్యుడుగా వ్యవహరించాడు.

జూన్ 2023 నాటికి 6.9 బిలియన్ల యునైటెడ్ స్టేట్స్ డాలర్ల నికర విలువతో, ఆయన ఇటలీలో మూడవ అత్యంత సంపన్న వ్యక్తి.

జీవిత చరిత్ర 
ఆయన 1936లో ఇటలీలోని మిలాన్‌లో ఓ మధ్యతరగతి కుటుంబంలో జన్మించాడు. ఆయన న్యాయవిద్యను అభ్యసించాడు. క్రూజ్ షిప్‌లో గాయకుడుగా కెరీర్ మొదలుపెట్టాడు. ఆ తరువాత నిర్మాణ రంగంలోకి, తదుపరి మీడియా రంగంలో ప్రవేశించి దేశ చరిత్రలోనే అతిపెద్దదైన మీడియా సంస్థను స్థాపించాడు. 1994లో ఫోర్జా ఇటాలియా పార్టీని స్థాపించి రాజకీయాల్లో అడుగుపెట్టిన ఆయన అదే ఏడాది దేశ ప్రధానిగా ఎదిగాడు.

అలా ఇటలీకి నాలుగు సార్లు ప్రధానిగా ఉన్న ఆయన దేశాన్ని అత్యధిక కాలం పాలించిన నేతగా గుర్తింపు పొందాడు. అలాగే స్థానికంగా తిరుగులేని మీడియా అధినేతగా, దేశంలో మూడో సంపన్న వ్యక్తిగా కూడా పేరుతెచ్చుకున్నాడు. 

ఇప్పుడు కూడా ఆయన పార్టీ ప్రస్తుత ప్రధాని జార్జియా మెలోని వామపక్ష సంకీర్ణ సర్కారులో భాగస్వామిగా ఉన్నది. అయితే ఆయన ఎలాంటి పదవిలో కొనసాగడంలేదు. దీనికి కారణం పన్ను ఎగవేత మోసాలకు పాల్పడినందుకు గాను ఆయనపై ఆరేళ్ల పాటు రాజకీయాల నుంచి నిషేధం అమలులోఉంది. అంతేకాకుండా ఆయన చుట్టూ అనేక వివాదాస్పద అంశాలు కూడా ఉన్నాయి. విలాసాలతోపాటు అనేక లైంగిక ఆరోపణలు, అవినీతి కేసులు ఎదుర్కొన్నాడు.

మరణం 
కొన్నేళ్లుగా లూకేమియాతో బాధపడుతున్న 86 ఏళ్ల ఆయన ఆసుపత్రిలో చికిత్స పొందుతూ 2023 జూన్ 12న ఇటలీలోని మిలన్లో తుదిశ్వాస విడిచాడు.

ఆయన మరణంతో ఇటలీలో రాజకీయ అస్థిరత కొనసాగే అవకాశం ఉందని విశ్లేషకులు అంచనా వేస్తున్నారు.

మూలాలు 
1936 జననాలు
2023 మరణాలు
ఇటాలియన్ వ్యాపారవేత్తలు
క్యాన్సర్ వ్యాధి మరణాలు
లుకేమియా మరణాలు
ఇటలీ శాసనసభ XII డిప్యూటీలు
ఇటలీ శాసనసభ XIII డిప్యూటీలు
ఇటలీ XIV శాసన సభ డిప్యూటీలు
ఇటలీ శాసనసభ XV డిప్యూటీలు
ఇటలీ శాసనసభ XVI డిప్యూటీలు
ఫోర్జా ఇటాలియా రాజకీయ నాయకులు
గ్రాండ్ క్రాసెస్ ఆఫ్ ది ఆర్డర్ ఆఫ్ ది స్టార్ ఆఫ్ రొమేనియా
ఇంటర్నేషనల్ ఎమ్మీ డైరెక్టరేట్ అవార్డు
ఇటాలియన్ ఫ్రీమాసన్స్
ఇటాలియన్ రోమన్ కాథలిక్కులు
ఇటాలియన్ వ్యతిరేక కమ్యూనిస్టులు
ఇటాలియన్ బిలియనీర్లు
ఇటాలియన్ మాస్ మీడియా యజమానులు
ఇటాలియన్ వార్తాపత్రిక ప్రచురణకర్తలు
ఇటాలియన్ రాజకీయ పార్టీ వ్యవస్థాపకులు
ఇటాలియన్ ప్రచురణకర్తలు
పనామా పేపర్లలో పేరున్న వ్యక్తులు
మోసానికి పాల్పడిన రాజకీయ నాయకులు
యూరోపియన్ కౌన్సిల్ అధ్యక్షులు
ఇటలీ ప్రధాన మంత్రులు
ఇటలీలో రైట్-వింగ్ పాపులిజం
ది పీపుల్ ఆఫ్ ఫ్రీడమ్ పొలిటీషియన్స్
మిలన్ విశ్వవిద్యాలయం పూర్వ విద్యార్థులు